ચૂંટણી આયોગ આજે ગુજરાતમાં વિધાનસભાની ચૂંટણીની જાહેરાત કરી શકે છે. સંભાવના છે કે આજે બપોરે 1 વાગે પ્રેસ કોન્ફરન્સ કરીને ચૂંટણી પંચ ચૂંટણીની તારીખો જાહેર કરે. સાથે જ તે વાતની પણ સંભાવના બનેલી છે કે 2 તબક્કામાં આ વખતે ગુજરાતની ચૂંટણી લડાય. ઉલ્લેખનીય છે કે પહેલા તેમ માનવામાં આવતું હતું કે હિમાચલ પ્રદેશ અને ગુજરાતમાં એક સાથે જ ચૂંટણીની તારીખો જાહેર કરવામાં આવશે. પણ હિમાચલ પ્રદેશની ચૂંટણી વખતે ગુજરાતની વિધાનસભાની ચૂંટણીની તારીખો જાહેર ના થઇ. તે પછી કોંગ્રેસ અને આમ આદમી પાર્ટી દ્વારા આ વાતનો વિરોધ કરવામાં આવ્યો હતો. અને સુપ્રીમ કોર્ટમાં પણ આ મામલે અરજી કરવામાં આવી હતી. નોંધનીય છે કે 23 જાન્યુઆરીએ 182 સદસ્યોવાળી ગુજરાત વિધાનસભાનો કાર્યકાય પૂર્ણ થઇ રહ્યો છે. ત્યારે ચૂંટણી પંચે બનાસકાંઠાના પૂર અને સરકારી સહાયમાં ચૂંટણીના કારણે અસર થવાની વાત કહીને ગુજરાતની ચૂંટણીની તારીખો પાછળથી જાહેર કરવાનું જણાવ્યું હતું.